小议人品与画品小议人品与画品
纵观自古奇迹，多为轩冕才贤，岩穴高士，左图右史，则图史为伴，故作者内出于性灵，而外亲付风雅。吮墨于闲窗，动合风人之旨；挥毫胜日，时抽雅士之怀。依仁而游艺，探赜钩深，高雅之才情，一寄于画。
“笔墨出于手，实根源于心，若鄙吝满怀，安得超逸之致？矜情未释，何来冲穆之神？”若无书卷以佐之，既粗且浅，失隽士之函深，复腐而庸，无高人之逸韵。“山中何所有，岭上多白云，只可自怡悦，不堪持赠君”。凡作诗画不可有名利之见，若刻意求工以成其名者，此皆有志于古人者也。“玩味之而愈长，则知其蕴之深也；久之而弥彰，则知其植之厚也。蕴深而植厚，乃是真正风雅，亦是最高格。”故其手迹流传后世，得者珍逾拱壁。书画必周气韵，方号传世珍品。
书画以人重，信不诬也。笔格之高下，亦如人格。“若营营世念，澡雪未尽。沉湎于酒，贪恋于色，剥削于财，任性于气，倚清高之艺为恶赖之行，重财轻友，见利忘义，动辄以画居奇，无厌需索，有此劣迹，实因品格俱伤，大节己亏，后人吐弃，湮没不传。”清 沈宗骞云：“夫求格之高，其道有四；—曰：清心地以消俗虑，二曰：善读书以明理境，三曰：却早誉以几远到，四曰：亲风雅以正体裁。具其四者格不求高格自高矣。”